Ytra mat á skólastarfi – Upplýsingar á heimasíðu Á næstu dögum / viku fer fram ytra mat á skólastarfi í Tjörn , en samkvæmt lögum um leikskóla 90 / 2008 17. gr. - 20. gr. er gert ráð fyrir bæði innra og ytra mati og eftirliti á gæðum starfs í leikskólum . Með ytra mati er átt við úttekt á starfsemi stofnunnar sem unnin er af utanaðkomandi aðilum , s.s. sveitarfélögum og / eða menntamálaráðuneyti . Ytra mat fer fram í nokkrum leikskólum borgarinnar á hverju skólaári samkvæmt ákvörðun skóla - og frístundaráðs Reykjavíkur og í ár er leikskólinn Tjörn einn af þeim . Í kjölfar matsins eru niðurstöður birtar í samantekt sem er opinber og greinargerð sem leikskólinn fær í hendur . Á grundvelli niðurstaðna gerir skólinn umbótaáætlun þar sem fram kemur hvernig unnið verður með veika þætti skólastarfsins sem og þætti sem skólinn hyggst efla enn frekar . Umbótaáætlun er skilað til fagskrifstofu skóla - og frístundasviðs . Stefna skóla - og frístundasviðs Reykjavíkurborgar um uppeldi og menntun er höfð til viðmiðunar í matinu ásamt ákvæðum laga og reglugerða um leik - og grunnskóla , starfsskrá frístundamiðstöðva og stefnumótun borgarinnar í starfsmannamálum og mannréttindamálum . Á meðan við förum í gegnum lægðadrama , þá er gott að láta sig dreyma um sumarfrí . Foreldraráð verður með fund þann 14. janúar – eftir þann fund verður send út könnun til ykkar foreldrar góðir , með nokkrum tillögum um sumarlokun . Adriana Binimelis er komin aftur til okkar í afleysingar , hún verður aðallega í Melhúsi frá kl 15.00 til 17.00 Adriana hefur verið hjá okkur Tjarnarborgarmegin í 10 ár . Hún er menntaður mannfræðingur og kennari . Við höfum kvatt Katrínu Ottesen sem var í afleysingum fyrir áramót . Þökkum henni fyrir góð kynni . Senn líður að Þorra 😊 á þorranum förum við í Þjóðminjasafnið og rýnum í þjóðlega hætti og fögnum komu hans með þorrablóti . Á Bóndadaginn vekjum við fornar sýnir , setjum upp víkingahatta og þjóðlegar skotthúfur og mætum gjarnan í lopapeysum . Söngstund í sal er tileinkuð þorrablótinu og þorramatur er svo kneifaður við langborð . Einnig hefur hefð myndast fyrir því að hvert barn fær nýtt nafn eins og t.d. Auður djúpúðga , Frigg , Hrafna-Flóki , Bárður Snæfellsás , Baldur hinn hvíti , Hallgerður langbrók , Þórunn hyrna og Þuríður sundafyllir . Foreldraráð leikskólans hefur samþykkt eftirfarandi breytingar á skóladagatali 2019 til 2020 . Við teljum það gífurlega mikilvægt . Starfsfólk hefur rétt á misháum styrkjum frá sínu stéttarfélagi og er það okkur mikilvægt að sækja fræðslu og námskeið með sem minnstum kostnaði og að allir geti verið með . Sum námskeiðanna sem í boði eru eru ekki fáanleg á Íslandi og langar okkur því að sækja þau og dýpka okkur enn meir í okkar fræðum og starfi .